Daily View – P.M. – บล.กสิกรไทย
  Tactical Move เดินเกมกลยุทธ์บ่าย SET Index ปรับเ …
5 ต.ค. 2561

 
Tactical Move
เดินเกมกลยุทธ์บ่าย
SET Index ปรับเพิ่มขึ้น 1.04 จุด (0.06%) ปิดภาคเช้าที่ 1,730.44 จุด ด้วยมูลค่าการซื้อขาย 21,455.71 ล้านบาท
Most Positive Impact: ADVANC (+0.59 จุด), BBL (+0.38 จุด), EA (+0.37 จุด)
Most Negative Impact: PTTEP (-0.59 จุด), AOT (-0.35 จุด), HMPRO (-0.26 จุด)
แนวโน้มตลาดบ่าย
ตลาดหุ้นไทยภาคเช้ากลับมาปิดบวกได้เล็กน้อยแต่เราไม่เห็นการปรับเพิ่มขึ้นหรือลดลงของกลุ่มใดที่มีผลต่อตลาดอย่างมีนัยยะ โดยแบ่งเป็นกลุ่มที่ปรับตัวเพิ่มขึ้น ได้แก่ กลุ่มสื่อสาร(+0.68 จุด) การเงิน(+0.64 จุด) และกลุ่มอาหาร(+0.37 จุด) ส่วนกลุ่มที่ปรับตัวลงได้แก่ กลุ่มพาณิชย์(-0.68 จุด) ขนส่ง(-0.26 จุด) และกลุ่มโรงพยาบาล(-0.19 จุด)
SET Index แกว่ง sideway โดยยังคงถูกกดดันด้วยตัวเลขเศรษฐกิจของสหรัฐที่แข็งแกร่งแต่คาดสัปดาห์หน้าจะฟื้นตัวสู่ระดับ 1,740 จุด หากคืนนี้การจ้างงานนอกภาคการเกษตรของสหรัฐรายงานออกมาต่ำกว่าที่คาด
ต่อเนื่องจากเมื่อวานนี้ ค่าเงินบาทยังคงอ่อนค่าต่อเนื่อง ดังนั้นสำหรับภาคบ่ายยังคงแนะนำหุ้นส่งออกในกลุ่มชิ้นส่วนอิเล็กทรอนิกส์อย่าง HANA ที่มีปัจจัยเฉพาะตัวจากอุปสงค์ที่แข็งแกร่งในครึ่งหลังของปี 2561 และการฟื้นตัวของยอดขายแผ่นวงจรรวม (IC) ที่ใช้ในแบรนด์สมาร์ทโฟนของจีน จะเป็นตัวช่วยกระตุ้นให้กำไรในครึ่งหลังของปีเติบโตขึ้นอย่างแข็งแกร่งทั้งในเชิง YoY และ HoH ราคาหุ้นวันนี้ปรับตัวลงทำให้มูลค่ายิ่งดูน่าสนใจจาก upside ที่เปิด และเงินปันผลคาดหวังที่สูงถึง 5%
ประเด็นน่าติดตามในสัปดาห์หน้า สหรัฐจะมีการรายงานตัวเลข PPI และ CPI ประจำเดือน ก.ย. โดยตลาดคาดกาณ์ไว้ที่ 2.7% และ 2.4% YoY นอกจากนี้จีนจะมีการรายงานดุลการค้าประจำเดือน ก.ย.
หุ้นแนะนำ MEGA GFPT HANA
 